นิกเกอิปิดเช้าลบ 16.30 จุด เหตุเงินเยนแข็งฉุดหุ้นส่งออก
นิกเกอิปิดเช้าลบ 16.30 จุด เหตุเงินเยนแข็งฉุดหุ้นส่งออก
24 พ.ย. 2558

ดัชนีนิกเกอิตลาดหุ้นโตเกียวปิดภาคเช้าปรับตัวลงในวันนี้ โดยดัชนีนิกเกอิปิดเช้าลดลง 16.30 จุด หรือ 0.08% แตะที่ 19,863.51 จุด เนื่องจากเงินเยนที่แข็งค่าเมื่อเทียบกับดอลลาร์ได้สกัดแรงซื้อหุ้นกลุ่มส่งออก ขณะที่ตลาดขาดแคลนปัจจัยใหม่ๆเข้ามากระตุ้นในช่วงเช้านี้
ดัชนีนิกเกอิปรับตัวลงตั้งแต่ตลาดเปิดทำการ เนื่องจากสกุลเงินเยนที่แข็งค่าเมื่อเทียบกับดอลลาร์ รวมทั้งการปิดลบของตลาดหุ้นนิวยอร์กเมื่อคืนนี้ ได้กระตุ้นให้เกิดแรงเทขายในตลาดโตเกียวช่วงเช้านี้
อย่างไรก็ตาม ดัชนีนิกเกอิปรับตัวลงในกรอบที่จำกัด เนื่องจากกระแสคาดการณ์ที่ว่าธนาคารกลางสหรัฐ (เฟด) อาจจะปรับขึ้นอัตราดอกเบี้ยในเดือนหน้านั้น มีแนวโน้มที่จะช่วยหนุนสกุลเงินดอลลาร์ให้แข็งค่าขึ้นเมื่อเทียบกับเงินเยน
หุ้นกลุ่มสาธารณูปโภคร่วงลงหนักสุด โดยหุ้นชูบุ อิเล็กทริก เพาเวอร์ ดิ่งลง 1.8% และหุ้นโตเกียว อิเล็กทริก เพาเวอร์ ร่วงลง 1.3%